
ELŐTERJESZTÉS



Bodmér Község Önkormányzata Képviselő-testületének
2026. július 28. napjára összehívott, 
rendkívüli, nyílt ülésére













Az előterjesztés címe és tárgya: 
A Magyar Falu Program MFP-ÖTIFB/2025/OJKJF. kódszámú Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések – 2025 című alprogram keretében megvalósuló „Közterületi játszótér fejlesztése Bodméron” tárgyú pályázat kivitelezési szerződés módosításáról


A tárgykört rendező jogszabály:
· az államháztartásról szóló 2011. évi CXCV. törvény (a továbbiakban: Áht.)
· az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 




Előterjesztő:			Katona László polgármester
Az előterjesztést készítette: 	Magyar Judit pályázati ügyintéző				
Tisztelt Képviselő-testület!

Tájékoztatom a Tisztelt Képviselő-testületet, hogy a Magyar Falu Program MFP-ÖTIFB/2025/OJKJF. kódszámú, Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések – 2025. című alprogram keretében 4.975.058,-Ft összegű támogatásban részesült „Közterületi játszótér fejlesztése Bodméron” tárgyú pályázatunk. A játszótér felújítás megvalósítására 2026. május 20-ai ülésünkön a kivitelező kiválasztása megtörtént, a szerződés aláírásra került. 

A kivitelező 2026. július 20, napján jelezte, hogy a gyártói, Lengyelországból történő alapanyagok és alkatrészek - a hosszú nyári szabadságolások miatt - a vártnál később állnak majd csak rendelkezésükre, emiatt a vállalt határidőt nem tudják tartani. Jelzésükben kérték a szerződés szerinti teljesítési határidő módosítását. 


Fentiek alapján kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.


Bodmér, 2026. július 27.

Katona László
                 polgármester 

Határozati javaslat:

Bodmér Község Önkormányzata Képviselő-testületének
……./2026. (VII. 28.) határozata

A Magyar Falu Program MFP-ÖTIFB/2025/OJKJF. kódszámú Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések – 
2025. című alprogram keretében megvalósuló „Közterületi játszótér fejlesztése 
Bodméron” tárgyú pályázat kivitelezési szerződés módosításáról

Bodmér Község Önkormányzata Képviselő-testülete úgy dönt, hogy 

1. A határozat mellékletét képező szerződésmódosítást jóváhagyja,

2. Felhatalmazza a Polgármestert a szerződésmódosítás aláírására.

Határidő: 	azonnal
Felelős: 	polgármester
	


1. melléklet a    /2026. (VII. 28.) határozathoz


Vállalkozási szerződés 
1. számú módosítása


amely létrejött egyrészről  		

	Cégnév/név:	
	Bodmér Község Önkormányzata

	Székhelye: 	
	8080 Bodmér, Vasvári Pál u. 58. 

	Telefon/Fax.:	
	+36 30 250 23 01

	Adóigazgatási szám: 		
	15364469-1-07.

	Képviselője:
	Katona László

	mint
	Polgármester

	
	



másrészről

	Cégnév/név:	
	ACER KFT.

	Székhelye: 	
	2462 Martonvásár, Juharfa u. 8.

	Telefon/Fax.:	
	+36 22 569 021

	Adóigazgatási szám: 		
	12623244-2-07

	Képviselője:
	Telegdy László

	mint
	Vállalkozó



között a Magyar Falu Program, MFP-ÖTIFB/2025/OJKJF. kódszámú pályázata keretében megvalósuló a Bodmér, belterület 157. hrsz alatt található játszótér fejlesztése tárgyban kelt vállalkozási szerződéshez. 

1. Felek a Bodmér, belterület 157. hrsz-on található játszótér fejlesztése tárgyban 2026. június 12. napján szerződést kötöttek.

1. Vállalkozó kivitelező 2026. július 20. napján jelezte, hogy a gyártói, Lengyelországból történő alapanyagok és alkatrészek - a hosszú nyári szabadságolások miatt - a vártnál később állnak majd csak rendelkezésükre, emiatt a vállalt határidőt nem tudja tartani. Jelzésében kérte a szerződés szerinti teljesítési határidő módosítását.

2. A szerződő Felek a megkötött szerződést közös megegyezéssel az alábbiak szerint módosítják:

	Az 1. pontban írtakra tekintettel felek a szerződést, fentieket figyelembe véve, közös 	megegyezéssel módosítják, akként, hogy: 

	A szerződés 3.2. pontja helyébe az alábbi rendelkezés lép: 

„3.2 A teljesítés határideje: 2026. augusztus 15. napja.

      Az előteljesítés Vállalkozó részéről megengedett.”

3. Az eredeti szerződés jelen módosítással nem érintett pontjai továbbra is hatályban maradnak.

A szerződő felek a szerződésmódosítást, mint akaratukkal mindenben megegyezőt, jóváhagyólag és cégszerűen írták alá.


Bodmér, 2026. július   . 



	_______________________	_________________________
	 Megrendelő	Vállalkozó
           	      Katona László polgármester                            Telegdy László Miklós ügyvezető



Jogi ellenjegyző: ___________________      
                             dr. Sisa András jegyző                                       


Pénzügyi ellenjegyző: _____________________
                                    Kochné Köntös Etelka pénzügyi ügyintéző

